ทั่วโลกจับตา! “จีน” แถลงชี้ชะตาผลเจรจาการค้ากับสหรัฐฯคืนนี้
ทั่วโลกจับตา! “จีน” แถลงชี้ชะตาผลเจรจาการค้ากับสหรัฐฯคืนนี้
ทั่วโลกจับตา! “จีน” แถลงชี้ชะตาผลเจรจาการค้ากับสหรัฐฯคืนนี้
13 ธ.ค. 2562

ผู้สื่อข่าวรายงานว่า จีนเตรียมจัดการแถลงข่าวเกี่ยวกับการเจรจาการค้าระหว่างสหรัฐและจีนในวันนี้เวลา 22.30 น.ตามเวลาท้องถิ่น หรือ 21.30 น.ตามเวลาไทย
ด้านสำนักงานสารสนเทศของสภาแห่งรัฐจะเป็นหน่วยงานจัดการแถลงข่าวดังกล่าว โดยมีผู้เข้าร่วมการแถลงข่าว ได้แก่นายเจิ้ง จือกวง รัฐมนตรีช่วยต่างประเทศ, นายฮั่น จุน รัฐมนตรีช่วยเกษตรและกิจการชนบท รวมทั้งนายหวัง โชเหวินรัฐมนตรีช่วยพาณิชย์ และรองผู้แทนการค้าระหว่างประเทศของจีน
โดยการแถลงข่าวดังกล่าวถือเป็นการแสดงท่าทีอย่างเป็นทางการของจีนที่จะบ่งชี้ความคืบหน้าหรือภาวะชะงักงันของการเจรจาการค้ากับสหรัฐ หลังจากที่จีนมีท่าทีนิ่งเฉยก่อนหน้านี้ แม้ว่าฝ่ายสหรัฐประโคมข่าวว่าใกล้บรรลุข้อตกลงการค้าเฟสแรกกับจีนแล้ว และประธานาธิบดีโดนัลด์ ทรัมป์ให้การอนุมัติในหลักการต่อข้อตกลงดังกล่าวแล้ว         
ทั้งนี้ สื่อทางการของรัฐบาลจีนต่างก็ยังไม่มีการแสดงความเห็นต่อข่าวดังกล่าว ส่วนกระทรวงการต่างประเทศจีนออกแถลงการณ์ก่อนหน้านี้ระบุแต่เพียงว่า ข้อตกลงการค้าระหว่างสหรัฐและจีนจะต้องให้ผลประโยชน์ต่อทั้งสองฝ่าย
แหล่งข่าวระบุว่า จีนมีความวิตกกังวลเกี่ยวกับตัวเลขเป้าหมายที่สหรัฐตั้งไว้ให้จีนซื้อสินค้าเกษตรจากสหรัฐโดยจีนให้คำมั่นสัญญาว่าจะซื้อในวงเงิน 4 หมื่นล้านดอลลาร์ แต่ปธน.ทรัมป์ต้องการให้จีนซื้อในวงเงิน 5 หมื่นล้านดอลลาร์
นอกจากนี้ แหล่งข่าวยังระบุว่า การซื้อสินค้าเกษตรจากสหรัฐจะทำให้จีนเกิดความขัดแย้งกับประเทศคู่ค้าอื่นๆและจีนยังกังวลว่าปธน.ทรัมป์อาจกลับลำหันมาเรียกเก็บภาษีต่อสินค้านำเข้าจากจีนอีก แม้ว่าทั้งสองฝ่ายจะบรรลุข้อตกลงการค้าเฟสแรกแล้ว
 
อนึ่ง ล่าสุด ทางการจีนได้ประกาศเลื่อนการแถลงข่าวเกี่ยวกับความคืบหน้าของการเจรจาการค้าระหว่างสหรัฐและจีนในวันนี้ เป็นเวลา 23.00 น.ตามเวลาท้องถิ่น หรือ 22.00 น.ตามเวลาไทย จากเดิมเวลา 22.30 น.ตามเวลาท้องถิ่น หรือ21.30 น.ตามเวลาไทย
โดยสำนักงานสารสนเทศของสภาแห่งรัฐจะเป็นหน่วยงานจัดการแถลงข่าวดังกล่าว โดยมีผู้เข้าร่วมการแถลงข่าวได้แก่ นายเจิ้ง จือกวง รัฐมนตรีช่วยต่างประเทศ, นายฮั่น จุน รัฐมนตรีช่วยเกษตรและกิจการชนบท รวมทั้งนายหวัง โชเหวิน รัฐมนตรีช่วยพาณิชย์ และรองผู้แทนการค้าระหว่างประเทศของจีน
สำหรับการแถลงข่าวดังกล่าวถือเป็นการแสดงท่าทีอย่างเป็นทางการของจีนเกี่ยวกับความคืบหน้าของการเจรจาการค้ากับสหรัฐ หลังจากที่จีนมีท่าทีนิ่งเฉยก่อนหน้านี้ แม้ว่าฝ่ายสหรัฐประโคมข่าวว่าใกล้บรรลุข้อตกลงการค้าเฟสแรกกับจีนแล้ว และประธานาธิบดีโดนัลด์ ทรัมป์ให้การอนุมัติในหลักการต่อข้อตกลงดังกล่าวแล้ว         
ทั้งนี้ สื่อทางการของรัฐบาลจีนต่างก็ยังไม่มีการแสดงความเห็นต่อข่าวดังกล่าว ส่วนกระทรวงการต่างประเทศจีนออกแถลงการณ์ก่อนหน้านี้ระบุแต่เพียงว่า ข้อตกลงการค้าระหว่างสหรัฐและจีนจะต้องให้ผลประโยชน์ต่อทั้งสองฝ่าย
แหล่งข่าวระบุว่า จีนมีความวิตกกังวลเกี่ยวกับตัวเลขเป้าหมายที่สหรัฐตั้งไว้ให้จีนซื้อสินค้าเกษตรจากสหรัฐ โดยจีนให้คำมั่นสัญญาว่าจะซื้อในวงเงิน 4 หมื่นล้านดอลลาร์ แต่ปธน.ทรัมป์ต้องการให้จีนซื้อในวงเงิน 5 หมื่นล้านดอลลาร์
นอกจากนี้ แหล่งข่าวยังระบุว่า การซื้อสินค้าเกษตรจากสหรัฐจะทำให้จีนเกิดความขัดแย้งกับประเทศคู่ค้าอื่นๆ และจีนยังกังวลว่าปธน.ทรัมป์อาจกลับลำหันมาเรียกเก็บภาษีต่อสินค้านำเข้าจากจีนอีก แม้ว่าทั้งสองฝ่ายจะบรรลุข้อตกลงการค้าเฟสแรกแล้ว